《委长洲赵丞祷雨阳山龙祠有应》
宋代·虞俦

不向龙祠小乞灵，连宵那得雨冥冥。
势方聚处中心喜，声渐微时侧耳听。
便觉田头秧稻绿，更夸陇首麦苗青。
丰登自此无公事，只有棠阴蔽广庭。

作者简介：虞俦，生卒年月不详，字寿老，宁国(今属安徽）人。南宋政治家，文学家。隆兴初进人太学，中进士。曾任绩溪县令，湖州、平江知府。庆元六年（1200）召入太常少卿，提任兵部侍郎。工诗文，著有《尊白堂集》24卷，清修《四库全书》收录其部分诗文。如其词《满庭芳》：色染莺黄，枝横鹤瘦，玉奴蝉蜕花间。铅华不御，慵态尽欹鬟。